צחי פרבר

צחי פַרבֶּר (נולד ב-7 באוקטובר 1963) הוא מאייר, אמן קומיקס וסופר ישראלי, מזוכי 'פרסי שר התרבות והספורט בתחום היצירה הספרותית העברית' לשנת 2022.

== ביוגרפיה ==
צחי פרבר נולד בישראל בשנת 1963, וגדל בראשון לציון.

בוגר המחלקה לעיצוב גרפי (תקשורת חזותית היום) ב'בצלאל' בשנת 1993. פרויקט הגמר שלו שעסק באיורים גרוטסקיים של דמויות פוליטיות, נרכש זמן קצר לאחר מכן על ידי חברת ההפקה 'מימד', והיווה את הבסיס לעונה הראשונה של 'החרצופים', תוכנית סאטירה פוליטית ישראלית שגיבוריה היו בובות, אשר שודרה בערוץ 2.

החל משנת 1998 הוא מרצה במחלקה לאמנויות המסך ב'בצלאל', אקדמיה לאמנות ועיצוב, ירושלים, והחל משנת 2010 הוא גם מרצה במחלקה לתרבות חזותית וחומרית במוסד. כמו כן הוא מרצה בבית הספר לאמנויות הקול והמסך ב'המכללה האקדמית ספיר', מלמד בחקאיא, 'מרכז הספר והספריות', במחלקה לספרות ולתרבות ערבית, ולימד במוסדות אקדמיים נוספים ובמכללות רבות. בשנת 2008 החל לאצור תערוכות במוזיאון הישראלי לקריקטורה ולקומיקס, חולון.

הוא עוסק באיור ובכתיבה המאופיינת במוטיב הילדות החוזר ומופיע בה בצורה משמעותית. בשנים האחרונות הוא עבד על נובלה גרפית בשם 'המחברות של אייזיק', המבוססת על יומנו של סבו המנוח, ועל שני רומנים. הראשון שבהם, 'אבנים', ראה אור בהוצאת 'כנרת זמורה-ביתן דביר', היה מועמד ברשימה הקצרה ל'פרס ספיר' לספרות, וזכה ב'פרסי שר התרבות והספורט בתחום היצירה הספרותית העברית', בקטגוריה סופרים בראשית דרכם.

== לימודים ==
* 2004 – 2006 לימודי תואר שני, החוג לקולנוע, אוניברסיטת תל אביב.
* 2003 – 2004 לימודים, הסדנה לציור ורישום, ירושלים.
* 1989 – 1993 תואר ראשון, המחלקה לעיצוב גרפי, אקדמיה בצלאל, ירושלים.
* 1988 – 1989 לימודים, היחידה לאנימציה, אקדמיה 'בצלאל', ירושלים.
* 1987 – 1988 לימודים, המחלקה לקרמיקה, אקדמיה 'בצלאל', ירושלים.
* 1985 – 1986 לימודים, קולנוע וטלוויזיה, המחלקה לאמנויות, אוניברסיטת תל אביב.

== פרסים ומלגות ==
* 2023 - יקיר אק"י, איגוד הקריקטוריסטים והקומיקסאים הישראלי.
* 2023 - פרסי שר התרבות והספורט בתחום היצירה הספרותית העברית לסופרים בראשית דרכם.
* 2023 - מענק 'פרס ספיר', מועמד רשימה קצרה - מסלול ראשי.
* 2016 - פרס ומקום ראשון, 'שבוע האיור 2016'.
* 2015 - מענק להוצאה לאור של נובלה גרפית, 'מועצת הפיס לתרבות ולאמנות'.
* 2013 - מענק 'קרן רבינוביץ לאמנויות', פרויקט קולנוע, לפיתוח תסריט לסרט אנימציה באורך מלא.
* 2009 - פרס ומקום ראשון, 'איור ה-100 של תל אביב'.
* 2006 - מלגת הצטיינות בלימודי התואר השני, החוג לקולנוע, אוניברסיטת תל אביב.
* 1993 - פרס ומלגת 'קרן שרת', קרן תרבות אמריקה - ישראל.

==ספריו==
===כתיבה===
* 2021 - רומן: 'אבנים', הוצאת 'כנרת זמורה-ביתן דביר', (מועמד רשימה קצרה 'פרס ספיר' - מסלול ראשי, זוכה 'פרס שר התרבות והספורט בתחום היצירה הספרותית העברית' לסופרים בראשית דרכם).

מנימוקי ועדת השיפוט של 'פרס ספיר' לספרות (הספר היה מועמד ברשימה הקצרה):

צחי פרבר מצייר במילים את שנות החמישים במושבה נידחת בדרום הארץ. "לצייר במילים" זו אמנות בפני עצמה; במכחול דק ומדויק הוא מקים לתחיה בשתים עשרה תמונות עולם שלם וממשי של ראשית המדינה על רעשיו, ניחוחותיו ומאבקיו הפיזיים והנפשיים, על תודעת האנשים, הנשים והילדים ועל הקול הרם שהם מצליחים להשמיע אף בשתיקתם. אייזיק בעל המשאית, הלברטל בונה המצבות, יצחק השוחט, מלכה ליפמן-אלתר האלמנה והחייל פטר שטיין – כולם יוצרים פאזל, שמורכבותו הגדולה הופכת גדולה עוד יותר בפרטי הסיום המעבירים את הקורא במעבר חד אל העולם שמחוץ לספרות.

מנימוקי ועדת השיפוט של 'פרס שר התרבות בתחום היצירה הספרותית העברית' (הספר זכה):

צחי פרבר, מאייר ואמן קומיקס מוערך, מרצה בבתי ספר החשובים בארץ, השתתף והציג עד היום בתערוכות ופסטיבלים רבים. "אבנים" הוא לו רומן ראשון שהוא כמו סדרת רישומי עפרון שהפכו לפרוזה. בשפה פיוטית ועדינה, ובאיפוק המכסה על הנסתר והפגוע בונה פרבר גלריה של דמויות בחיפושן אחר משמעות פרטית וגאולה. התפאורה היא חורף גשום וקר של ראשית שנות החמישים במושבה בדרום הארץ, הקמה לחיים בתיאורים הציוריים של הנופים, הסביבה ופעולות היומיום. הטרגיות של ימי ראשית המדינה צובעת את חיי כל הדמויות באובדן, ומובילה את הקוראים/ות עד לסוף הדרמטי.

* 2018 - טרילוגיה גרפית: 'המחברות של אייזיק', (מענק להוצאה לאור של נובלה גרפית, 'מועצת הפיס לתרבות ולאמנות').

===איור===
* 2013 - איורים לספר ילדים: 'הנץ על העץ', שירלי יובל-יאיר, הוצאת 'כנרת זמורה-ביתן דביר'.
* 2013 - איורים לספר ילדים: 'פנים חדשות בראי', דתיה בן-דור, הוצאת 'מודן'.
* 2012 - איורים לספר ילדים: 'המעיל החום של דוד נחום', דתיה בן דור, הוצאת 'מודן'.
* 2008 - איורים לספר ילדים: 'מעבר חצייה המצאה נהדרת', דתיה בן דור, הוצאת 'מודן'.
===עריכה===
* 2022 - עריכה לספר: 'גברים גברים', פרידל שטרן.
* 2020 - עריכה לשונית לספר: 'הערוגה', גלנדון ואיזבלה.
* 2019 - עריכה לספר: 'יתומי הסערה', רון זיסנבך.
* 2015 - עריכה אמנותית לספר: 'מישלנו: מחווה כתובה ומצוירת למישל קישקה'
* 2015 - עריכה אמנותית לספר: 'עדיין אופטימיים: אמנים מציירים דודו גבע', הוצאת 'כנרת זמורה-ביתן דביר'.

==תערוכות==
===אוצרות תערוכות===
* 2024 - 'יומנים - תערוכת זכרונות מאויירים', גלריית 'אילו', מרכז ההנצחה טבעון.
* 2023 - 'מקבץ - גיל אלקבץ', סינמטק, תל אביב.
* 2022 - 'האסטרונאוט המזרחי הראשון', המוזיאון הישראלי לקריקטורה ולקומיקס, חולון.
* 2020 - 'יתום הסערה', המוזיאון הישראלי לקריקטורה ולקומיקס, חולון.
* 2017 - 'מקוצר - קומיקס צבאי שמתחיל ונגמר', סינמטק, תל אביב.
* 2016 - 'שרי רז מספרת - שנה ב' מציירת', המוזיאון הישראלי לקריקטורה ולקומיקס, חולון.
* 2015 - 'מישלנו: מחווה כתובה ומצוירת למישל קישקה', סינמטק, תל אביב.
* 2015 - 'עדיין אופטימיים: אמנים מציירים דודו גבע', גלריה ויטרינה לעיצוב, HIT מכון טכנולוגי חולון.
* 2009 - 'פרס עיפרון הזהב - יעקב שילה', המוזיאון הישראלי לקריקטורה ולקומיקס, חולון.
* 2008 - 'פרס עיפרון הזהב - פרץ וויינריך', המוזיאון הישראלי לקריקטורה ולקומיקס, חולון.
* 2008 - 'קומיקס עברי // השנים הראשונות // 1975-1935', המוזיאון הישראלי לקריקטורה ולקומיקס, חולון.

===תערוכות יחיד===
* 1996 - 'צחי פרבר-איור', הגלריה לעיצוב, מכון אקדמי טכנולוגי, חולון.

===תערוכות קבוצתיות===
* 2023 - 'חזון הרצל היום', גלריית מרכז באוהאוס, תל אביב.
* 2023 - 'השנה שהייתה 2022', המוזיאון הישראלי לקריקטורה ולקומיקס, חולון.
* 2021 - 'צאן ברזל - גיבורי תרבות', אחוזת רנה, תל אביב.
* 2019 - 'מאיירים שירה - חבילה עוברת', בית הנסן, ירושלים.
* 2019 - 'כן אדוני, ראש-הממשלה!', ראשי ממשלה ישראליים בראי האמנות, גלריה על הצוק, נתניה.
* 2017 - 'מקוצר - קומיקס צבאי שמתחיל ונגמר', סינמטק, תל אביב.
* 2015 - 'חוקים ושבירתם', נמי איילנד, קוריאה הדרומית.
* 2014 - 'ישראל יוצאת לפנסיה', המוזיאון הישראלי לקריקטורה ולקומיקס, חולון.
* 2012 - 'יש אליפות!', מאה שנות כדורגל בישראל, מוזיאון ארץ-ישראל, תל אביב.
* 2009 - 'סלברית"אים', סינמטק תל אביב.
* 2008 - 'הרצל. חוזה אישי', המוזיאון הישראלי לקריקטורה ולקומיקס, חולון.
* 2005 - '2005 השנה שהייתה!', גלריית התיאטרון, חולון.
* 2002 - 'תקשורת חזותית בישראל ', גן העיר, תל אביב.
* 2001 - 'שירה ואמנות', הגלריה העירונית, רעננה.
* 1993 - 'ציפורן הזהב', בית האמנים בירושלים.

==גלריה==
<gallery>
קובץ:Tsahi Farber01.jpg|שולמית אלוני, איור לפרויקט גמר ב'בצלאל', עיפרון על נייר, 1993
קובץ:Tsahi Farber02.jpg|בנימין נתניהו, איור שער לעיתון 'העיר', דיו וצבעי מים על נייר, 1996
קובץ:Tsahi Farber03.jpg|"ילדה בועטת", איור לספר ילדים שלא יצא לאור, צבעי מים על נייר ומחשב, 2001
קובץ:Tsahi Farber04.jpg|"סבתא מינה מבנימינה", איור לספר ילדים שלא יצא לאור, צבעי מים על נייר ומחשב, 2008
קובץ:Tsahi Farber05.jpg|"חצר בית הספר", רישום הכנה לסדרת אנימציה, עיפרון על נייר, 2009
קובץ:Tsahi Farber06.jpg|"פנדל", עמוד מתוך קומיקס ל'שם המשחק', עיפרון על נייר ומחשב, 2009
קובץ:Tsahi Farber07.jpg|"כדורגל של פעם", כפולת עמודים למגזין 'בלייזר', עיפרון על נייר ומחשב, 2010
קובץ:Tsahi Farber08.jpg|"המעיל החום של דוד נחום", עמוד דמויות לספר ילדים בהוצאת 'מודן', עיפרון על נייר, 2012
קובץ:Tsahi Farber09.jpg|"המעיל החום של דוד נחום", איור כפולה לספר ילדים בהוצאת 'מודן', עיפרון על נייר, צבעי מים ומחשב, 2012
קובץ:Tsahi Farber10.jpg|איור לעיתון הילדים 'פודקיפוד', עפרונות צבעוניים על שקית נייר חום, 2013
קובץ:Tsahi Farber11.jpg|"הנץ על העץ", כפולת עמודים לספר ילדים בהוצאת 'כנרת, זמורה-ביתן, דביר', עיפרון רך על נייר מדפסת, זירוקס ומחשב, 2013
</gallery>

== קישורים חיצוניים ==

* 
* [https://culture.pais.co.il/Sapir/Pages/stones.aspx 'אבנים', פרס ספיר לספרות, מועמד רשימה קצרה - מסלול ראשי, תקציר ונימוקי ועדת השיפוט]
* [https://web.archive.org/web/20130921181058/http://www.illustrators.co.il/illustrators.asp?artist=128 עבודות במדריך המאיירים הישראלים]
* [http://ha-pinkas.co.il/?p=8182 פרופיל אמן ב'הפנקס', כתב עת מקוון לספרות ותרבות לילדים]
* [http://www.cartoon.org.il/article/magazin35.aspx "העיפרון כסיסמוגרף של הלב", ריאיון עם שלומי צ'רקה ב'המגזין', המוזיאון הישראלי לקריקטורה ולקומיקס]
* [https://web.archive.org/web/20131004220410/http://bezalel.secured.co.il/zope/home/he/1262585125/1263540613 "עיצוב דמות", מאמר ב'פרוטוקולים', המחלקה להיסטוריה ותאוריה, בצלאל]
* [http://fiftybyseventy.net/?p=2500 "פרידל", מאמר ב'חצי גיליון', בלוג המחלקה לתקשורת חזותית, בצלאל]
* [https://www.prtfl.co.il/archives/86088 "פרידל שטרן: אפילו לא בשביל ציון", מגזין 'פרטפוליו']
* [https://web.archive.org/web/20130929214235/http://bezalel.secured.co.il/zope/home/he/1333557679/1333558442 "לאייר ולהנפיש מציאות", שיחה עם ד"ר אהד לנדסמן ב'פרוטוקולים', המחלקה להיסטוריה ותאוריה, בצלאל]
* [http://ha-pinkas.co.il/?p=935 "תחנת אוטובוס ובית קפה: מסע אל הולדתו של הקומיקס העברי", מאמר ב'הפנקס', כתב עת מקוון לספרות ותרבות לילדים]
* [http://ha-pinkas.co.il/?p=4315 "ביטוי קולו של היחיד: דמותו וביצירתו של יעקב אשמן", מאמר ב'הפנקס', כתב עת מקוון לספרות ותרבות לילדים - חלק א']
* [http://ha-pinkas.co.il/?p=4461 "ביטוי קולו של היחיד: דמותו וביצירתו של יעקב אשמן", מאמר ב'הפנקס', כתב עת מקוון לספרות ותרבות לילדים - חלק ב']
* 
* [https://www.makorrishon.co.il/culture/455325 "אשמת החורבן: עלילות צבא ומושבה בספר ביכורים בשל", מאמר של ירון אביטוב אודות 'אבנים' ב'מקור ראשון']
* [https://www.makorrishon.co.il/shabbat/494911 "החברים במועדון הקוראים בוחרים: זהו ספר השנה שלי", מבקרי הספרות של המוסף ממליצים על ספר השנה שלהם, 'מקור ראשון']
* [https://rachelfaran.co.il/2022/03/24/ "אבנים, ספרו הנוגע ללב של צחי פרבר", מאמר בבלוג "חלי והספרים']
* [https://www.yekum.org/2022/07/%d7%aa%d7%95%d7%9c%d7%93%d7%95%d7%aa%d7%99%d7%94-%d7%a9%d7%9c-%d7%9e%d7%a9%d7%a4%d7%97%d7%94-%d7%9c%d7%90-%d7%9b%d7%9c-%d7%9b%d7%9a-%d7%98%d7%99%d7%a4%d7%95%d7%a1%d7%99%d7%aa-%d7%9e%d7%a0%d7%a7/ "תולדותיה של משפחה (לא כל כך) טיפוסית מנקודת מבט של ילד (בכלל לא) קטן: שיחה עם הקומיקסאי צחי פרבר, ד"ר אלי אשד ב'יקום תרבות']
* 
* 
* [https://web.archive.org/web/20131004220432/http://bezalel.secured.co.il/zope/home/he/1262585125/1263825112 "מיכל פופובסקי פוגשת את צחי פרבר"]: סרט תיעודי קצר של ד"ר מיכל פופובסקי ([https://www.youtube.com/watch?v=ijwtW_KZl4g חלק 1], [https://www.youtube.com/watch?v=N394WT3LEqw חלק 2], [https://www.youtube.com/watch?v=67Nt0-kbZek חלק 3], ביוטיוב)

קטגוריה:מאיירים ישראלים
קטגוריה:קומיקסאים ישראלים
קטגוריה:קריקטוריסטים ישראלים
קטגוריה:בוגרי בצלאל, אקדמיה לאמנות ועיצוב
קטגוריה:סגל בצלאל
קטגוריה:ערכים שנערכו במסגרת GLAM בצלאל
קטגוריה:ישראלים שנולדו ב-1963